3-a de oktobro

La 3-a de oktobro estas la 276-a tago de la jaro (la 277-a en superjaroj) laŭ la Gregoria kalendaro. 89 tagoj restas.

Je la 3-a de oktobro okazis interalie:

Eventoj 
 -52: Pli malpli tiudate sieĝo kaj la batalo de Alesia finiĝis
 -42: Makedonio: Batalo de Filipio komenciĝis
 1501: Piotrków Trybunalski: Aleksandro iĝis reĝo de Pollando (elektita de parlamento)
 1430: Bohemio: ĉiuj judoj estis forpelitaj de Cheb
 1569: Francaj religiaj militoj: venko de katolikoj super hugenotoj en la batalo de Moncotour (apud Poitiers)
 1574: Okdekjara Milito: nesukcesa sieĝo de Leiden, fare de Hispanio, finiĝis
 1780: En ĉeesto de imperiestro Jozefo la 2-a oni metis fundamentan ŝtonon de la fortikaĵo Josefov
 1792: Ĉilio: hispanaj trupoj forlasis Valdivia por subpremi ribelon en Ĉilia Suda Zono
 1848: En Majenco komenciĝis Germana Katolika Foiro — nuntempe kun esperantaj akcentoj
 1861: Usona Enlanda Milito: senrezulta batalo de Greenbrier River (Kantono Pocahontas)
 1884: En Kopenhago bruliĝis antaŭa reĝa kastelo Christiansborg
 1904: Germana astronomo Paul Götz malkovris asteroidon Messalina
 1906: Akcepto de internacia alarmsignalo SOS - pli frue oni uzis CQD
 1909: Itala futbalteamo Bolonjo F.C. fondiĝis
 1910: Aŭstra astronomo Johann Palisa malkovris asteroidon Noëmi; precize unu jaron poste alian - Albert
 Unua Mondmilito
 1914: Batalo de Sochaczew - germanoj bruligis la polan urbon (la 11-an de novembro germanaj soldatoj estis senarmiligitaj)
 1918: Bulgario: Boriso la 3-a ektroniĝis; Max von Baden iĝis lasta regna kanceliero de la Germana Imperiestra Regno kaj ĉefministro de la Reĝlando de Prusio; sub germana okupado estis proklamita sur teritorio de Latvio uzurpa kaj efemera Duklando Baltio, ekloĝata de germanaj baltoj
 1926: Dua Pola Respubliko: Nacia Labor-Partio - Maldekstro fondiĝis, apoganta majan puĉon
 1929: Reĝlando de serboj, kroatoj kaj slovenoj laŭ konstitucio alinomiĝis Regno Jugoslavio - dividita laŭ 9 partoj
 1931: Centra banko fondiĝis en Turkio
 1932: Mezopotamio: brita mandato de la Ligo de Nacioj formale sendependiĝis kiel Reĝlando Irako
 1932: Unua numero de "The New York Times", skribita laŭ tipara familio Times New Roman, estis eldonita
 1933: Marŝalo de Pollando Józef Piłsudski iĝis Honora Civitano de Krakovo (kreinto en la urbo de la Unua Kadra Kompanio)
 1935: Dua italio-etiopia milito: ordone de Benito Mussolini Itala Reĝlando invadis Etiopian Imperion - venĝo de la faŝisma Italio pro malvenko en 1896
 1941: Premiero de la usona detektiva krimfilmo La malta falko
 Dua Mondmilito
 1939: 17-a tago de la soveta invado en Pollandon (kompletigaj tag-eventoj): apud Annopol pola infanteria regimento bataletis kun taĉmento de la Ruĝa Armeo — lasta tago de la pola-soveta armila konfronto; Okupacio de baltaj ŝtatoj: Sovetunio postulis, ke Litovio subskribu traktaton pri reciproka helpo, laŭ kiu unuoj de la Ruĝa Armeo estis enkondukitaj en Litovion, kiu ricevis Vilnon; Lavrentij Berija ordonis alvenigi ĉiujn malliberigitajn polajn policanojn kaj ĝendarmojn al internigejo Ostaŝkov, oficirojn al Starobilsk kaj suboficirojn kun soldatoj al Kozelsk kaj Putivl; 
 33-a tago de la germana-pola milito (pli da eventoj): Pola Fronto: apud Kock pola kontraŭatako, gvidata de generalo Franciszek Kleeberg, kaŭzis perdojn al germana 13-a Divizio de Motorigita Infanterio; Pollandon komencis forlasi plimulto de germanaj armeoj; en Poznań Hans Frank deklaris, ke Pollando devus esti traktata kiel kolonio kaj poloj estos sklavoj de Granda Tria Regno; al fortresa malliberejo de Poznań alvenis unuaj malliberuloj; Aranĝo T4: unuo de SS pafmortigis 115 mense malsanajn pacientojn de malsanulejo en Kocborowo (kvartalo de Starogard Gdański); en Varsovio aperis unua konspira revuo "Monitor Informacyjny", eldonata de la Asocio de Sendependecaj Ribelantoj; Berlino: en cirkulero al diplomatiejoj de Tria Regno legeblis: Establita nun ekster Pollando nova pola "registaro" posedas nek faktan, nek juran signifon. Tiu ĉi registaro por ni ne ekzistas; Stranga milito: brita ekspedicia korpuso ĝis la 12-a de oktobro okupis lokojn apud Lillo
 1940: Germana okupado de Pollando: germanoj amase deportis polan loĝantaron de la distrikto Żywiecki; rekonstruo de brita registaro; Okupacio de baltaj ŝtatoj: Sovetunio postulis, ke Litovio subskribu traktaton pri reciproka helpo, laŭ kiu unuoj de Ruĝa Armeo estis enkondukitaj en Litovion, kiu ricevis Vilnon; Lavrentij Berija ordonis alvenigi ĉiujn malliberigitajn polajn policanojn kaj ĝendarmojn al internigejo Ostaŝkov, oficirojn al Starobilsk kaj suboficirojn kun soldatoj al Kozelsk kaj Putivl
 1941: Germana polico pafmortigis 141 sovetajn militkaptitojn de internigejo Bogusze (proksime al Bjalistoko); Orienta Fronto: Wehrmacht konkeris urbon Orjol — en Berlino Adolf Hitler dum alparolo pri la ofensivo Orienten konstatis la malamiko estis frakasita kaj jam neniam leviĝos; Nord-Afrika kampanjo: en Tobruk pola infanterio anstataŭigis la aŭstralian; Orienta Fronto: sur centra direkto germana 3-a Kirasita Divizio de la 2-a Kirasita Grupo konkeris Orjolon
 1942: Taĉmento de SS pafmortigis en Pikule 51 personojn, bruligis 13 domojn kun ĉiuj mastrumejoj, kaj polico mortigis en Kalenne ĉirkaŭ 50 personojn bruligante 23 domojn kaj en Gwizdów (ambaŭ proksime al Janów Lubelski) ĉiujn domojn murdante 12 polojn; Pola Rezistomovado: taĉmento de Pola Enlanda Armeo "Wachlarz" (Ventumilo) eksplodigis trajnon apud Jewje; en Peenemünde oni sukcese lanĉis raketon V-2 - unua tera fizika objekto, kiu transpaŝis konvencian limon de la kosmo
 1943: Taĉmento de Kamparanaj Batalionoj el areo Bjalistoko en stacidomo Mońki helpe de fervojistoj kaj trafikdeĵoranto kaŭzis fervojan katastrofon direktante trajnon al al fervoja linio okupita de evakua trajno - 3 lokomotivoj kaj 9 vagonoj detruiĝis, la trafikpaŭzo daŭris 24 horojn, estis mortigitoj kaj vunditoj; Itala Fronto: usona 5-a Armeo okupis Benevento; Balkana Fronto: germana paraŝutalteriga unuo grundiĝis sur Kos en Dodekanesoj - 1388 britoj kaj 3145 italoj malliberiĝis; nokte de la 3-a/4-a de oktobro Bomba Korpuso de RAF atakis Kassel
 1944: Ribelo de Varsovio (pli da eventoj): en sidejo de Erich von dem Bach-Zelewski je la 2.00 nokte estis subskribita honora kapitulaco de la ribelo: "Pakto pri ĉeso de armita agado", je la 5.00 ekvalidis armistico, tamen kondiĉoj pri civiluloj estis rompitaj de germanoj, kiuj malliberigis ilin en trapasa koncentrejo Pruszków, de kie estas amase forveturigataj al koncentrejoj kaj trudlaboro; la 15-a regimento de Pola Enlanda Armeo iras germanan malliberon laŭ kondiĉoj de militkaptiteco - entute 375 oficiroj, 1227 soldatoj kaj 221 kurierinoj aŭ flegistinoj; post malliberigo de Tadeusz Komorowski, kiu subskribis la pakton pri armistico, Leopold Okulicki iĝis Ĉefkomandanto de Pola Enlanda Armeo; la lasta numero de "Biuletyn Informacyjny" aperis; en flugfolio Al Pola Nacio de Landa Konsilio de Ministroj kaj Konsilio de Nacia Unueco ni legas: Efikan helpon ni ne ricevis (...) Oni traktis nin pli malbone ol aliancanojn de Hitler: Italion, Rumanion, Finnlandon (...) La aŭgusta varsovia ribelo pro manko de efika helpo falas sammomente, kiam nia armeo helpas liberiĝi al Francio, Belgio kaj Nederlando; en Londono pola ministro pri nacia defendo generalo Marian Kukiel subskribis ordonon pri dusemajna funebro en Polaj Armitaj Fortoj en Okcidento post falo de la ribelo; Okcidenta Fronto: en Nederlando pola 1-a Kirasita Divizio liberigis Baarle-Nassau; trupoj de la 8-a Leningrada Fronto purigis de malamiko insulon Hiiumaa; Pacifika Fronto: japana submarŝipo I-177 estis sinkigita de usona destrojero - la tuta 101-persona skipo pereis
 1947: En Landsberg am Lech oni pendumis 10 germanajn-naziajn krimulojn de koncentrejo Flossenbürg apud Weiden
 1950: Getúlio Vargas gajnis prezidentan balotadon en Brazilo
 1952: Unuiĝinta Reĝlando faris unuan nuklean teston
 1952: En Los-Anĝeleso oni registris unuan video-filmon sur magneta bendo
 1957: Pola Popola Respubliko: en Varsovio komenciĝis kelktagaj manifestacioj pro fermo - fare de komunistaj regopovoj - de la semajnrevuo "Po prostu" (Simple)
 1958: Premiero de Cindro kaj diamanto en reĝisorado de Andrzej Wajda
 1962: En Niĝerio falis 18 kilograma meteorŝtono marsodevena
 1969: Televida turo de Berlino ekfunkciis
 1973: Willi Stoph iĝis ŝtatkonsiliestro de GDR
 1973: En Kievo oni inaŭguris monumenton al ukraina poetino Lesja Ukrajinka
 1978: Funebraj ceremonioj de papo Johano Paŭlo la 1-a
 1980: Solidareco: proteste de malfruigado de la aŭgustaj interkonsentoj en la tuta Pollando okazis unuhora averta striko
 1981: En malliberejo Maze apud Belfasto membroj de Irlanda Respublikana Armeo finis 7-monatan fastostrikon (10 personoj mortis)
 1985: NASA: unua misio de Kosmopramo Atlantis
 1990: Germania reunuiĝo: ambaŭ germanaj ŝtatoj GDR kaj FRG reunuiĝis - depost tio estas festata tago de la germana unueco
 1991: Nadine Gordimer iĝis unua sudafrikanino, kiu gajnis la Nobel-premion pri literaturo
 1992: Michelle Obama kaj Barack Obama nuptiĝis
 1993: Rusio: pro kunpuŝiĝoj inter subtenantoj de parlamento kaj armeaj trupoj prezidanto Boris Jelcin enkondukis krizostaton
 1996: Rusio kaj la neagnoskita Iĉkerio subskribis pacdeklaron, kion faris rusia ĉefministro Viktor Ĉernomirdin kaj prezidento Zelimĥan Jandarbijev
 2002: Berlino: post 22 monata renovigado oni malfermis Brandenburgan pordegon
 2003: Esoterismo: premiero de dokumenta filmo Fenomeno de Bruno Gröning
 2005: Moskvo: restaĵoj de Anton Denikin kaj filozofo Ivan Iljin estis entombigitaj en templo de la Rusa Ortodoksa Eklezio
 2008: 9 personoj (inkluzive de 7 rusiaj soldatoj) pereis rezulte de eksplodo de bombaŭto apud rusia militbazo en Cĥinval, ĉefurbo de Sud-Osetio
 2010: Brazilo: prezidentan balotadon gajnis Dilma Rousseff
 2010: Germanio finis pagi reparaciojn pro la unua mondmilito
 2011: Helle Thorning-Schmidt kiel unua virino iĝis ĉefministrino de Danio
 2013: Gambio forlasis Komunumon de Nacioj
 2013: Rezulte de incendio sur boato kun afrikaj elmigrintoj apud itala insulo Lampedusa 300-400 personoj pereis
 2014: Stefan Löfven iĝis ĉefministro de Svedio
 Invado de Rusio en Ukrainion
 2022: 222-a tago de la rusa agreso: Pasinttage rusoj mortigis en Ukrainio 6 civilulojn, 11 estis vuditaj; Liman komplete transiris sur kontrolon de ukraina armeo, same kiel 2 setlejoj en Ĥersona provinco; guberniestro de Zaporiĵo informis, ke rusiaj armitaj fortoj uzis pli ol 10 raketojn S-300 kontraŭ la urbo kaj 2 vilaĝoj, damaĝita parto de infrastrukturo; en liberigita vilaĝo en Ĥarkiva provinco oni en kelo malkovris laŭvican rusan torturejon; post komenco de deviga mobilizo ĉ. 10 mil ukrainaj civitanoj forlasis Krimeon; rusia armeo detruis medicinejon en Ĥarkiva provinco mortigante kuraciston kaj vundante flegistinon; ukraina Akuzistejo kondamnis al 12 jaroj de mallibero loĝanton de Luganska provinco, kiu informis rusojn pri ukraina armeo; en Ĥersona provinco ukraina aerdefendo paffaligis rusan sturman aviadilon Su-25 
 Mondreago: En Turkio, kien alvenis Olena Zelenska, 5 defendantoj de Mariupolo estis distingitaj per titolo Heroo de Ukrainio - defendantoj de Azovstal renkontiĝis kun siaj familioj; Nexta: ĵurnalistino Marina Ovsjannikova ektroviĝis sur rusia listo de serĉataj personoj; Itala Financa Gvardio frostigis vilaojn de rusa oligarĥo en Portofino kaj Romo, kaj kapitalon en kompanio de energetika sektoro kun valoro de 57 mln da eŭro; Meduza: en Ŝtata Dumao voĉdonis por anekso de ukrainaj teritorioj pli da parlamentanoj, ol estis en la debatejo; Joachim Gauck: Anksieco kaj timo estas homaj, sed kuraĝo ankaŭ estas homa afero; Annalena Baerbock: Putin komprenigas nin, "ke lia imperia manio ne limiĝas al Ukrainio"; ĉeĥoj kolektis monon por modernigo de soveta tanko T-72, transdonota al Ukrainio kadre de kampanjo "Donaco al Putin", nun kolektas monon por municio kaj aliaj donacoj; Litovio decidis forigi ambasadoron de Rusio; pola registarklariganto pri sekureco: En rusa propagando aperas historia reviziismo, kiu celas nigrigi Pollandon

Naskiĝoj 
 -85: Kajo Kasio Longino, romia senatano, unu el murdistoj de Julio Cezaro  (m. -42)
 1292: Eleanora de Clare, edzino de Hugo Despenser (la pli juna) (m. 1337)
 1390: Humphrey, duko de Gloucester, angla duko (m. 1447)
 1458: Sankta Kazimiro, katolika sanktulo el dinastio Jogajlidoj, patrono de la Respubliko de Ambaŭ Nacioj (m. 1484)
 1554: Fulke Greville (1-a Barono Brooke), angla poeto kaj politikisto (m. 1628)
 1720: Johann Peter Uz, germana juĝisto, poeto, kuntradukinto de Anakreono (m. 1796)
 1722: Johann Heinrich Tischbein la Maljuna, germana pentristo (m. 1789)
 1762: Anton Bernolák, slovaka lingvisto kaj katolika pastro, prilaboris skrib-regulojn kaj gramatikon de la slovaka lingvo (m. 1813)
 1771: Karl Ludwig Oels, germana aktoro (m. 1833)
 1774: Ignaz Lindl, germana teologo (m. 1845)
 1784: Johann Karl Ehrenfried Kegel, germana agronomo kaj vojaĝisto (m. 1863)
 1787: Pál Apostol, hungara luterana episkopo (m. 1860)
 1800: George Bancroft, usona historiisto kaj ŝtatisto (m. 1891)
 1804: Allan Kardec, franca edukisto, sciencisto, poligloto, kodiganto de spiritismo (m. 1869)
 1813: Moritz Wagner, germana esploristo de Nordafriko kaj Proksima Oriento, kolektanto (m. 1887)
 1834: Vilém Blodek, ĉeĥa komponisto kaj flutisto (m. 1874)
 1837: Nicolás Avellaneda, argentina ĵurnalisto, advokato kaj politikisto, prezidento de Argentino (m. 1885)
 1838: Otto Devrient, germana aktoro kaj dramisto (m. 1894)
 1839: Alexander Winckler, germana entreprenisto kaj politikisto (m. 1917)
 1850: Franciszek Rychnowski, pola inĝeniero, fizikisto kaj inventinto de forno por centra hejtado (m. 1929)
 1855: Louis de Beaufront, hejma instruisto, pioniro de Esperanto, varbanto por Adresaro de la Esperantistoj kaj fondita de si Esperanto-asocio SPPE kaj ties revuo "L' Esperantiste", kiuj iĝis bazo de la eŭropa Esperanto-movado, reprezentanto de Zamenhof en la eldonejo Hachette, aŭtoro de plena gramatiko, Esperanto-vortaristo kaj artikolisto, poste ĉefa gvidanto de Ido-movado (m. 1935)
 1873: János Csiky, hungara komponisto kaj muziksciencisto (m. 1917)
 1882: Karol Szymanowski, pola komponisto, pianisto, pedagogo, muzika kritikisto (m. 1937)
 1886: Alain-Fournier, franca verkisto (m. 1914)
 1888: Béla Kiss, rumania hungara franciskana pastro, poeto, kunlaboranto de "Dimanĉo" (m. 1979)
 1889: Carl von Ossietzky, germana Nobelpremiita pacismulo, viktimo de nacisocialista koncentrejo (m. 1938)
 1895: Gerrit Paulus de Bruin, nederlanda kontoristo, aŭtoro de Gvidilo tra la Esperanto-movado, kontribuinto al Laborista Esperanto-movado, Enciklopedio de Esperanto kaj La Esperanta Literaturo (demandaro) (m. nekonata)
 1895: Sergej Jesenin, rusia, soveta poeto (m. 1925)
 1896: Gerardo Diego, hispana poeto, historiisto pri literaturo, muzikisto, reprezentanto de kreismo (m. 1987)
 1897: Louis Aragon, franca verkisto kaj historiisto, kunkreinto de superrealismo (m. 1982)
 1890: Gabriella Lázár, hungara dancistino (m. 1954)
 1894: Ferenc Scheffler, rumania hungara romkatolika teologo, redaktoro (m. 1956)
 1902: Ella Salamon, rumania hungara redaktorino, lernolibroverkistino (m. 1999)
 1902: Costa e Silva, prezidento de Brazilo, diktatoro (m. 1969)
 1903: Ferenc Delly, rumania hungara aktoro, reĝisoro (m. 1960)
 1903: Gábor Ditrói, hungara kuracisto, oftalmologo, profesoro (m. 1950)
 1907: Fidél P. Benedek, rumanihungara franciskano, historiisto (m. 1979)
 1910: Andrzej Waksmundzki, pola fizika kemiisto, spertulo pri optika fibro, esploristo de limfacoj (m. 1998)
 1914: Jan Nowak-Jeziorański, pola politologo, ĵurnalisto, kuriero, soldato de Pola Enlanda Armeo, direktoro de Radio Libera Eŭropo (m. 2005)
 1916: James Herriot, angla bestokuracisto kaj verkisto (m. 1995)
 1919: Eduardas Mieželaitis, litova verkisto, poeto, publicisto (m. 1997)
 1919: Jean Lefebvre, franca aktoro (m. 2004)
 1919: James M. Buchanan, usona Nobelpremiita ekonomikisto, parolanto de Interlingvao (m. 2013)
 1923: Ferenc Baranyai, hungara pentristo, artrestarigisto (m. 2013)
 1925: Gore Vidal, usona verkisto, aktoro kaj politikisto (m. 2012)
 1928: Kåre Willoch, ĉefministro de Norvegio (m. 2021)
 1937: Boldizsár Csíky, hungara komponisto
 1937: Petro Anselmo, belga instruisto, esperantisto kaj tradukisto, ano de Analiza Skolo
 1938: Mária Újvári, rumania hungara bibliografino, redaktorino
 1944: Károly Katona, rumania hungara aktoro (m. 2014)
 1950: Béla Szabó, hungara pentristo kaj grafikisto (m. 2005)
 1954: Stevie Ray Vaughan, usona blusroka gitaristo (m. 1990)
 1955: Gotoo Hitosi, japana profesoro pri lingvistiko, membro de la Akademio de Esperanto, rektoro de Internacia Kongresa Universitato dum UK 2007 kaj UK 2012, Esperanto-vortaristo, kunredaktoro de "Esperantologio / Esperanto Studies" kaj En la mondon venis nova lingvo
 1961: Sándor Beke, rumania hungara poeto, redaktoro
 1965: János Zsigmond Kristófi, rumania hungara orgenisto, ĥorestro, universitata instruisto
 1969: Gwen Stefani, usona kantistino
 1973: Neve Campbell, kanada aktorino
 1981: Bálint Miklós, rumania hungara artglitkuristo
 1981: Zlatan Ibrahimović, sveda futbalisto
 1983: Frederico Chaves Guedes, brazila futbalisto
 1987: László Puskás, rumania hungara aktoro

Mortoj 
 42 a.K.: Kajo Kasio Longino, generalo de Romia Imperio (n. antaŭ -85)
 818: Irmingard, la unua imperiestrino de Karolida Imperio (n. ĉirkaŭ 780)
 1226: Francisko el Asizo, itala diakono, katolika stigmatita sanktulo, mistikulo (n. 1181)
 1369: Margareta, grafino de Tirolo (n. 1318)
 1431: Heinrich von Geismar, germana teologo kaj profesoro (n. nekonata)
 1559: Herkulo la 2-a (Este), duko de Ferrara, Modeno kaj Reggio nell'Emilia (n. 1508)
 1568: Elizabeto de Valois, franca nobelino, edzino de Filipo la 2-a (Hispanio) (n. 1546)
 1611: Margareto de Aŭstrio, reĝino de Hispanio kaj Portugalio (n. 1584)
 1629: Giorgi Saakadze, kartvela militisto, guberniestro de Tbilisi, nacia heroo, murdita (n. 1580)
 1649: Johano Diodato, svisa teologo kalvina, profesoro de la Universitato de Ĝenevo, aŭtoro de la unua traduko de la Biblio al la itala lingvo (n. 1576)
 1653: Marcus Zuerius van Boxhorn, nederlanda lingvisto rimarkinta kiel la unua similecon inter hindeŭropa lingvaro (n. 1612)
 1659: Teramo Castelli, itala monaĥo kaj misiisto (n. 1597)
 1733: Joseph Schaitberger, aŭstra ministo kaj predikisto (n. 1658)
 1793: Fletcher Christian, maristo de Manksinsulo, oficiro de la ŝipo Bounty (n. 1764)
 1853: George Onslow, franca komponisto, membro de la Akademio de Belartoj de Francio (n. 1784)
 1884: Hans Makart, aŭstra pentristo, reprezentanto de akademismo (n. 1840)
 1890: Joseph Hergenröther, germana kardinalo kaj historiisto pri orienta skismo (n. 1824)
 1891: Édouard Lucas, franca matematikisto, inventinto de la enigmo pri turoj de Hanojo (n. 1842)
 1894: Wilhelm Johann Albert von Tettau, germana juristo kaj historiisto (n. 1804)
 1896: William Morris, angla pentristo, desegnisto, arkitekto, verkisto, poeto (n. 1834)
 1905: José-María de Heredia, franca poeto kaj tradukisto, reprezentanto de parnasismo (n. 1842)
 1924: Alois Walde, aŭstra filologo (n. 1869)
 1926: François Drudin, franca borsisto, fondinto kaj prezidanto de Federacio Esperantista Rodana (n. 1866)
 1929: Gustav Stresemann, kanceliero de la Vajmara Respubliko, Nobelpremiita (n. 1878)
 1930: Georg Kugel, germana skulptisto kaj pedagogo (n. 1848)
 1931: Carl August Nielsen, dana komponisto kaj violonisto (n. 1865)
 1932: Max Wolf, germana astronomo (n. 1863)
 1934: Gustav Plaehn, germana klasika filologo kaj lernejestro (n. 1859)
 1938: Olivia Shakespear, brita romanistino kaj dramistino (n. 1863)
 1938: Antonín Klášterský, ĉeĥa juristo, poeto, vojaĝanto (n. 1866)
 1938: Vladimir Varankin, soveta komunista organizanto kaj bibliotekisto, direktoro de la Fremdlingva Kolegio, redaktoro de gazeto "Ruĝa Esperantisto", estrarano de la Sovetrespublikara Esperantista Unio, aŭtoro de la libro Teorio de Esperanto kaj de la romano Metropoliteno, ekzekutita kaj rehabilitita (n. 1902)
 1944: Władysław Kotwicz, pola lingvisto kaj orientalisto specialiĝanta ĉefe pri mongola lingvaro surfone de la altaja lingvaro, profesoro de Lvova Universitato, verkinto de litova gramatiko (n. 1872)
 1957: Lőrinc Szabó, hungara poeto, membro de Nyugat-generacio (n. 1900)
 1966: Rolf Maximilian Sievert, sveda medicina fizikisto kaj inventisto (n. 1896)
 1967: Woody Guthrie, usona popola muzikisto (n. 1912)
 1975: Guy Mollet, franca socialista politikisto, ĉefministro de Francio (n. 1905)
 1976: Émile Benveniste, franca lingvisto, rekonstruanto de hindeŭropa pralingvo (n. 1902)
 1981: Tadeusz Kotarbiński, pola analitika filozofo, etikisto, logikisto, kreinto de reismo kaj kunkreinto de prakseologio, reprezentanto de Lvova-Varsovia skolo, prezidanto de Pola Scienca Akademio (n. 1886)
 1987: Jean Anouilh, franca dramisto kaj teatra reĝisoro (n. 1910)
 1994: Heinz Rühmann, germana aktoro kaj reĝisoro (n. 1902)
 1999: Mátyás Bajkó, hungara edukhistoriisto, profesoro (n. 1925)
 2000: Wojciech Jerzy Has, pola reĝisoro, scenaristo kaj produktoro (n. 1925)
 2004: Janet Leigh, usona aktorino (n. 1927)
 2006: Alberto Ramento, filipina episkopo, murdita (n. 1936)
 2009: Vladimir Beekman, estona verkisto kaj tradukisto (n. 1926)
 2017: Ĝalal Talabani, iraka politikisto, fondinto de Patriota Unuiĝo de Kurdistano, prezidento de Irako (n. 1933)

Specialaj tagoj kaj festoj 
 Festoj kaj rememoroj en Katolika Eklezio:
 Transitus – diservo memoriganta la morton de Sankta Francisko el Asizo
 Nacia tago en Irako - sendepediĝo de Britio en 1932
 Nacia tago en Germanio, tago de la germana unueco (1990)

Tagoj de semajno 
La 3-a de oktobro estas (laŭ gregoria kalendaro):

 Dimanĉo en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094;
 Lundo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Mardo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Merkredo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Ĵaŭdo en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097;
 Vendredo en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098;
 Sabato en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099.

 
Almanako
03
10
1003